Istana Bruce

Istana Bruce (dahulunya Rumah Lordship) ialah sebuah rumah manor terpelihara Gred I dari kurun ke-16 yang terletak di Lordship Lane, Tottenham, London. Istana kota ini dinamakan sempena kerabat Bruce yang dahulunya memiliki tanah di mana bangunan ini dibina. Dipercayai berdiri di atas tapak bangunan terdahulu yang kurang diketahui, rumah semasa ini adalah salah satu rumah bata Inggeris tertua yang masih ada. Ia telah diubah suai pada abad ke-17, ke-18 dan ke-19.

Rumah itu telah menjadi kediaman kepada Sir William Compton, Baron Coleraine dan Sir Rowland Hill, antara lain. Selepas berkhidmat sebagai sekolah pada kurun ke-19, apabila sambungan besar dibina di barat, ia telah ditukar menjadi muzium yang meneroka sejarah kawasan yang kini membentuk Boro London Haringey, dan dengan hubungan kuat bersama Sir Rowland Hill, sejarah Royal Mail. Bangunan ini juga menempatkan arkib Boro Haringey. Sejak tahun 1892, perkarangan istana kota itu telah menjadi taman awam, yang tertua di Tottenham.

 Asal usul nama 
kiri|thumb|left|Gambaran rumah yang paling awal diketahui: perincian Tinjauan Tottenham Earl Dorset 1619. Gereja dan biara Para Kudus Norman, yang dahulunya merupakan bangunan tertua yang masih ada di kawasan tersebut turut ditunjukkan.
Nama Istana Bruce berasal daripada kerabat Bruce, yang secara sejarahnya memiliki sepertiga daripada manor Tottenham. Walau bagaimanapun, tiada istana di kawasan itu, dan tidak mungkin keluarga itu tinggal berdekatan. Selepas menaiki takhta Scotland pada tahun 1306, Robert I telah melucut hak tanahnya di England, termasuk pegangan Bruce di Tottenham, menamatkan hubungan antara keluarga Bruce dengan kawasan itu. Bekas tanah Bruce di Tottenham telah diberikan kepada Richard Spigurnell dan Thomas Hethe.

Tiga bahagian manor Tottenham telah disatukan pada awal abad ke-15 di bawah keluarga Gedeney dan kekal bersatu sejak itu. Dalam semua rekod awal, bangunan itu dirujuk sebagai Rumah Lordship. Nama Istana Bruce kelihatan pertama kalinya diterima pakai oleh Henry Hare, Baron Coleraine ke-2 (1635–1708), walaupun Daniel Lysons membuat spekulasi dalam The Environs of London (1795) bahawa penggunaan nama ini bermula pada akhir abad ke-13. 

 Seni bina 
Menara Tudor silinder terpisah berdiri di barat daya rumah dan secara umumnya dianggap sebagai bahagian terawal bangunan. Walau bagaimanapun, Lysons percaya menara itu merupakan penambahan yang kemudian. Dibina dengan bata merah tempatan, menara itu mempunyai ketinggian  dan dindimg berketebalan . Pada tahun 2006, penggalian mendedahkan bahawa ia bersambung untuk beberapa jarak di bawah tanah. Ia digambarkan pada tahun 1829 sebagai di atas telaga yang dalam dan digunakan sebagai tempat penyimpanan tenusu.

Sumber-sumber tidak bersetuju dengan tarikh pembinaan awal rumah itu dan tiada rekod pembinaanya yang terselamat. Terdapat beberapa bukti kaji purba yang menunjukkan bahagian bangunan itu berasal dari abad ke-15; History and Antiquities of the Parish of Tottenham oleh William Robinson mencadangkan tarikhnya kira-kira 1514, walaupun Suruhanjaya Diraja mengenai Monumen Sejarah mengaitkannya pada penghujung kurun ke-16. Nikolaus Pevsner berspekulasi bahagian depan mungkin merupakan sebahagian dari rumah perkarangan yang sisanya telah hilang.

Bahagian depan rumah agam telah diubah suai dengan ketara. Rumah itu dibina daripada bata merah dengan penjuru berbatu halus dan muka utama, diakhiri dengan ruang padanan simetri yang mempunyai tingkap-tingkap kaca yang tinggi. Rumah dan menara terpisah merupakan antara penggunaan batu bata terawal sebagai bahan binaan utama untuk rumah Inggeris.

 Catatan 

 Rujukan 
 Kutipan 

 Umum 

 Bibliografi 

 Pautan luar 
 Muzium Istana Bruce

Kategori:Penubuhan 1684 di England
Kategori:Bangunan dan struktur di Tottenham
Kategori:Muzium tempatan di England
Kategori:Bangunan terpelihara Gred I di Boro London Haringey